تبقى ساكت واني ساكت لشوكت , شعر شعبي عراقي 2014
تدري بيه شكد أحبك من زمان
تبقى ساكت واني ساكت لشوكت
مو ظلم يموت حبنا بلا كلام
وتالي نندم ليش ماكلتي وكلت...
خل اسمعك لاتضم صوتك حرام
وخل احسك يمي بعدك مارحت
كول احبك حتى اكدر هسه انام
تدري صار سنين ساهر ما نمت
تدري بيه جروح صارت من هواك
وارد اخبرك بيهن اني اتألمت
صرت اعيش دنيا من حيره وهيام
روحي راحت واني بيه تحيرت
انت روحي ولو رحت شنو الحياه
تبقى اريدك يمي دوم بكل وقت
ردت اوصفك بس شفت وصفك عذاب
صعبه اوصفك اني اسف مكدرت